als_Latn dik_Latn sag_Latn
Nexhat Shabani më nuk është trajner i KF Shkupit. Një gjë të tillë për infOSport ka konfirmuar edhe vetë Shabani, i cili megjithatë do vazhdojë të jetë pjesë e skuadrës nga Çairi.
“Nuk do të jem më trajner i Shkupit, megjithatë unë do mbetem pjesë e kësaj skuadre. Unë edhe kur kam marrë drejtimin e këtij klubi, e kam pasur që ta drejtojë deri në fund të gjysëmsezonit. I’a arritëm që të nxjerrim klubin nga ajo pozitë e vështirë dhe besoj se klubi është në rrugën e duhur për ti arritur qëllimet që ka” – tha enkas për infOSport, Nexhat Shabani.
Është kjo hera e dytë që Shkupi shkarkon trajnerin brenda gjysmësezonit të parë në Ligën e Dytë Futbollistike të Maqedonisë, pasi një gjë të tillë bënën edhe pas javës së 7-të kur shkarkuan Visar Ganiun.
Mbetet të shohim se kush do të marrë drejtimin e “pëllumbave” nga Çairi, të cilët para fillimit të kampionatit kishin ambicie të mëdha, mirëpo që shumë shpejt u shuan, duke pasur parasysh pikët që i arkëtuan pas 15 xhirove. Shkupi me 22 pikë renditet në pozitën e 9-të, dhe është shumë larg dy skuadrave kryesuese Sileksit dhe Teteksit që kanë 34, gjegjësisht 32 pikë.
als_Latn als_Latn als_Latn als_Latn